钦定古今图书集成/明伦汇编/宫闱典/第075卷 > 《大定八年正月册皇太子四首》同前
## 钦定古今图书集成/明伦汇编/宫闱典/第075卷 > 《大定八年正月册皇太子四首》同前

皇帝将升御座，宫县奏《洪宁之曲》：〈并用太簇宫。〉

会朝清明，临轩备礼。天威皇皇，臣工济济。于昭元良，
膺兹典册。对扬闳休，卜年万亿。

皇太子入门，奏《肃宁之曲》：

“光昭前星，惟天垂象。”稽古而行，主器以长。曲礼告成，
迩遐属望。国本既隆，繁釐永享。

群臣合班，奏《嘉宁之曲》：

于皇临轩，礼崇上嗣。维眷之祺，傃方正位。言观其仪。
翔翔济济，美归吾君。太平万岁。

皇太子复受册位，奏《和宁之曲》：

祖功艰难，经营缔构。基牢根深，枝繁叶茂。于昭贻谋，
骈休集祐。元良斯贞，吾皇万寿。